Σβεν Γ΄ της Δανίας

Παιδικά χρόνια

Ο Σβεν Γ΄ σε νηπιακή ηλικία ταξίδευσε με τον πατέρα του στην Νορβηγία ο οποίος αναζητούσε βοήθεια προκειμένου να ανατρέψει τον θείο του Νιλς, όταν ο πατέρας του δολοφονήθηκε (1137) τον διαδέχθηκε ο ξάδελφος του Έρικ Γ΄ της Δανίας ο μικρός Σβεν στάλθηκε στην αυλή του Γερμανού βασιλιά Κορράδου Γ΄ όπου έγινε στενός φίλος με τον μελλοντικό Γερμανό αυτοκράτορα Φρειδερίκο Βαρβαρόσσα.  Μαζί με τον ξάδελφο του Βαλντεράμ ταξίδευσαν στην Σκανία προκειμένου να πιέσουν τον αρχιεπίσκοπο του Λουντ Εσκίλ να αγιοποιηθεί ο πατέρας του Βάλντεμαρ Κνούτος Λαβάρντ. Ο Έρικ Γ΄ παραιτήθηκε για άγνωστους λόγους πιθανότατα υγείας, τότε οι ευγενείς του Σγιέλαν εξέλεξαν νέο βασιλιά της Δανίας τον Σβεν Γ΄ ενώ οι ευγενείς της Γιουτλάνδης εξέλεξαν νέο βασιλιά τον Κνούτο Ε΄ γιο του βασιλιά Μάγκνους Α΄ της Σουηδίας και εγγονό του Νιλς της Δανίας.

Εμφύλιος πόλεμος με Βάλντεμαρ και Κνούτο

Τα επόμενα χρόνια ξέσπασε στην Δανία εμφύλιος πόλεμος ανάμεσα στον Έρικ και τον Σβεν για την διεκδίκηση του θρόνου, ο Σβεν είχε την υποστήριξη του Βάλντεμαρ και ο Κνούτος του αρχιεπισκόπου Εσκίλ, ο Σβεν με την σειρά του ήθελε σίγουρα την στήριξη του αρχιεπισκόπου γι'αυτό προσπάθησε να τον δωροδοκήσει με μεγάλες εκτάσεις γης. Το 1147 ο Σβεν και ο Κνούτος συμφιλιώθηκαν προσωρινά προκειμένου να συμμετάσχουν σε Σταυροφορία εναντίον των Σλάβων, μετά την επιστροφή τους ο εμφύλιος ξέσπασε ξανά. 
Μετά από πολλές μάχες ο Σβεν κατέκτησε την Φούνεν με τμήματα της Γιουτλάνδης και τοποθέτησε τον Βάλντεμαρ δούκα του Σλέσβιχ, ο Σβεν εξεστράτευσε εναντίον του Αδόλφου Β΄ του Χόλσταϊν συμμάχου του Κνούτου, Σβεν κατάφερε να διώξει τον Κνούτο (1150) αλλά την επόμενη χρονιά μπήκε ξανά στην χώρα με την βοήθεια των Γερμανικών στρατευμάτων, τόσο ο Σβεν όσο και ο Κνούτος αναζητούσαν έντονα την Γερμανική συμμαχία. Το 1152 νέος Γερμανός βασιλιάς εξελέγη ο Φρειδερίκος Βαρβαρόσσα με την καθοδήγηση του οποίου έκλεισαν συμφωνία να είναι ο Σβεν βασιλιάς της Δανίας, ο Κνούτος αντιβασιλιάς με την κατοχή μεγάλου τμήματος εδαφών και ο Βάλντεμαρ δούκας του Σλέσβιχ.  Η συμφωνία δεν τηρήθηκε επειδή ο Σβεν παραχώρησε ελάχιστα εδάφη στον Κνούτο σε σχέση με αυτά που είχαν συμφωνήσει από την άλλη κατηγορήθηκε ότι υπονομεύει την Δανία στους Γερμανούς.

Ανατροπή απο τον Βάλντεμαρ και δολοφονία

Το 1154 ο Βάλντεμαρ συμμάχησε με τον Κνούτο και με την βοήθεια τού πεθερού τού Κνούτου Σβέρκερ Α΄ της Σουηδίας ανέτρεψαν τον Σβεν. Ο Βάλντεμαρ ορίστηκε αντιβασιλιάς, ενώ ο αρχιεπίσκοπος Εσκίλ και οι οπαδοί του Σβεν εξορίστηκαν στην Γερμανία. Ο Σβεν τρία χρόνια αναζητούσε βοήθεια να τους ανατρέψει, στην συνέχεια επέστρεψε με την βοήθεια του Γερμανού δούκα Ερρίκου του Λέοντος (1157) και αυτό ώθησε τους ευγενείς να μοιράσουν το βασίλειο της Δανίας στα 3: στη Σκάνια, τη Γιουτλάνδη και τη Σγιέλαν.  Στην συνέχεια κλείστηκε ειρήνη, αλλά σε ένα γεύμα που ακολούθησε στο Ρόσκιλντ στις 9 Αυγούστου 1157, ο Σβεν σχεδίασε να σκοτώσει τους ανταγωνιστές του: ο Κνούτος δολοφονήθηκε, αλλά ο Βάλντεμαρ κατόρθωσε να δραπετεύσει και έβαλε για τα καλά στόχο να ανατρέψει τον Σβεν. Στην τελική μάχη του Γκραθ Χιθ στις 23 Οκτωβρίου του 1157 ο στρατός του Σβεν συνετρίβη· ο ίδιος δολοφονήθηκε από εξαγριωμένους αγρότες.  Τον διαδέχθηκε ο Βάλντεμαρ ως Βάλντεμαρ Α΄, ο οποίος πήρε -λόγω της μάχης του Γκραθ Χιθ- το προσωνύμιο Μέγας.